คือผมไปเสี่ยงhivมาวันที่1ตุลาแล้วผมจะรอ2อาทิตแล้วค่อยไปตรวจแต่ทีนี้ผมต้องไปฉีดวัดซีนในวันที่11แล้ววันที่15ผมจะไปตรวจหาเชื้อhivที่คลินิคนิรนาม อยากจะถามว่าจะมีผลไรไมครับจะตรวจเจอไมครับ เพราะผมจะไปตรวจครั้งที่2ก็คือหลังไปเสี่ยงมา1เดือนเพราะที่คลินิคนิรนามบอกว่าปิดเคสได้ใน1เดือนอะครับ คือผมจะไปตรวจวันที่15ก่อนแล้วไปตรวจเช็คอีกทีที่1เดือนครับ
สวัสดีค่ะ HIV คือการติดเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนัง เป็นต้นการตรวจหาไวรัส HIV นั้น สามารถตรวจได้ทางเลือด โดยอาจตรวจได้ทั้งภูมิคุ้มกันต่อเชื้อ hiv โดยตรงให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น หรือตรวจทั้งภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงการไปรับวัคซีนไม่น่าจะส่งผลต่อผลของการตรวจหาเชื้อ HIV แต่อย่างใดค่ะ แนะนำการกลับไปตรวจตามแพทย์นัด และอาจตรวจภูมิคุ้มกันต่อเชื้อโดยตรงยืนยันที่ 3 เดือนหลังเสี่ยงอีกครั้ง